SARL-NUUS SONDAG 24 Februarie 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak moet word dat die sleutel van Ronnie 
Grobler, ZS6RLG, van die Oos-Rand Amateurradioklub en digitale entoesias op 
13 Februarie 2013 stil geraak het na 'n stryd van 4 weke met kanker. 


Ons innige meegevoel aan Ronnie se familie en vriende. 

(POUSE) 

IN DIE NUUS VANDAG: 

ANTENNA-VERDEDIGINGSFONDS 'N LANGTERMYN PROJEK 
SA AMSAT MAAK GOEIE VORDERING MET KLETSkous 


DIE SA AMATEURRADIO-ONTWIKKELINGSTRUST KEN DRIE BEURSE 
TOE 


SARL NASIONALE KONVENSIE SE PROGRAM BINNEKORT BEKEND 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


ANTENNA-VERDEDIGINGSFONDS 'N LANGTERMYN PROJEK 


Die SARL-Raad het tydens sy jaarlikse indaba op Vrydag en Saterdag oor die 
vordering met die antennaprojek besin. Volgens die SARL se regskundige Jo- 
hann Marais, ZS1JM, is baie vordering gemaak met die inwin en identifisering 
van regulasies wat `n impak het op die oprigting van antennas en torings. Die 
raad het voorts die toepaslike volgende stappe oorweeg en op 'n aksieplan besluit. 
Daar moet egter op gelet word dat hierdie projek nie slegs 'n korttermyn aksie is 
nie en dat daar nog omvattende werk nodig is voordat die aksieplan gefinaliseer 
kan word. Die Raad het ook aan die finansiële ondersteuning van baie amateurs 
tot die projek erkenning gegee. Die volgende vorderingsverslag sal tydens die 
Algemene Jaarvergadering, wat aan die einde van April by Wes-Rand plaasvind, 
voorgelê word. 


Vir meer inligting asook watter individue, klubs en besighede bygedra het kan 
u die Liga se webwerf by www.sarl.org.za besoek en dan die “Antenna Defence 
Fund” skakel volg. 


SA AMSAT MAAK GOEIE VORDERING MET KLETSkous 


SA AMSAT het, na `n telekonferensie verlede week, goeie vordering met die 
KLETSkous-projek aangekondig. Die ontwerp en uitleg van die gedrukte 
stroombaanborde is voltooi. Die volgende stappe is nou die vervaardiging van 
die stroombaanborde, plasing van die komponente en die daaropvolgende toets 
van elke sub-eenheid. 


Die projekbestuurder, Hannes Coetzee, ZSGBZP, sê dat die groep verwag dat 
hulle die transpondeerder tydens die AMSAT-konferensie wat op 23 Mei by die 
Innovation Centre, Pretoria, plaasvind sal kan demonstreer. KLETSkous sal oor 
'n transpondeerder met stuurskakel op 79 cm en 'n ontvangskakel op 2 meter 
toegerus wees. 


Vordering is ook gemaak met die ontwikkeling van die ruimteraamwerk. Die 
regte ruimteverharde aluminium is aangekoop en word nou afgewerk om die 
tweede prototipe te bou. 


SA-AMSAT het ook nou `n daadwerklike fondsinsamelingsprojek geloods. In- 
ligting oor hoe u kan help om van hierdie projek `n sukses te maak kan op die 
webwerf www.amsatsa.org.za verkry word. Luister gerus later vanoggend na 
“Amateur Radio Today” waar die span sal uitwei oor wat reeds bereik is. 


DIE SA AMATEURRADIO-ONTWIKKELINGSTRUST KEN DRIE BEURSE 
TOE 


Die SA Amateurradio-ontwikkelingstrust het drie beurse aan jongmense 
toegeken om vir die RAE, wat in Mei geskryf word, te voorberei. Die beurse 
ter waarde van R1 000 elk is toegeken aan die susters Michelle Taylor, graad 9, 
en Nicole Taylor, graad 11. Hulle sal die kursus wat Karl Canitz in Bellville 
aanbied, bywoon. Die derde beurs is toegeken aan Karel Bezuidenhout, ZUGKB. 
Hy het met `n slaagsyfer van 98% die beste in die Klas B eksamen gedurende 
2011 presteer. Karel het `n voorliefde vir kompetisies en het verlede jaar die 
SARL Jeugnaelloop gewen. Hy het ook 22ste in die GG WW ESB 10 meter 
ondersteunde Klas 3 kompetisie in Afrika gekom. 


Die beursfonds het `n groot hupstoot gekry toe die familie van Tony Reumerman, 
ZS6AOG, `n mooi bydrae gemaak het. 


Drie beurse sal ook vir die Oktobereksamen beskikbaar gestel word. Besoe 
kwww.amateurradio.org.za vir meer inligting. 


SARL NASIONALE KONVENSIE SE PROGRAM BINNEKORT BEKEND 


Die Wes-Rand Amateurradioklub sal as gasheer van die SARL se Nasionale 
Konvensie op 26 en 27 April optree. Die Konvensie begin met `n verwelkomings- 
geleentheid by Wes-Rand se Klubhuis. Op Saterdagmiddag word die Nasioanle 


Ruimteagentskap te Hartbeeshoek besoek. Die jaarlikse toekenningsdinee vind 
die Saterdagaand plaas en sal verskeie verrassings insluit. Dit sluit die geleen- 
theid om ʼn 1ICV82 tweemeter, draagbare stel, wat deur Sam Ford geskenk is te 
,wen in. 


Die volledige program en besprekingsbesonderhede sal teen volgende naweek 
beskikbaar wees. 


RADIO ZS IN DIE POS MAAR DIE AFLEWERING WORD VERTRAAG 


Radio ZS is verlede week gepos maar aflewering word deur 'n staking by die 
poswese vertraag 'n Elektroniese weergawe kan egter vanaf www.sarl.org.za afge- 
laai word. Besoek die lede-alleen afdeling van die webwerf deur die skakel regs- 
bo op die tuisblad te volg en dan u PIN te verskaf. 


HET ASTEROIDE 2012 DA14 IONISASIE VEROORSAAK TOE DIT VERBY 
DIE AARDE GEGAAN HET? 


Op Vrydagnag 15 Februarie toe die asteroide tussen die aarde en die maan 
beweeg het, het Ken Victor, ZS2060, in Port Elizabeth toe hy na ZS1SIX op 
50,080 MHGZ, geluister het, was die baken se sein om 21:30 SAT ongeveer $2. Om 
21:85 SAT het die baken se sein skielik in sterkte toegeneem en met 'n waterige 
geluid. Ken het besluit om sy roepsein 'n aantal kere op dieselfde frekwensie uit 
te stuur, hopende dat iemand anders wat dalk ook na die bakensein mag luister, 
hom altemit mag hoor. 'Teen hierdie tyd was sy gerigte antenna ongeveer 30 
grade noord van Kaapstad gerig. Teen 21:39 SAT word die bakensein sterker 
en na `n volgende uitsending skakel hy oor na ontvangs en hoor hy sy roepsein 
vermeng met die bakensein. Die bakensein was die sterkste om 21:40 en het 
hy weer 'n eggo van sy roepsein gehoor met `n tydvertraging van meer as 'n 
sekonde. 


Wat Ken graag sal wil weet is of iemand dalk sy roepsein gehoor en hom toe 
geroep het, of kon dit 'n vertraagde weerkaatsing vanaf 'n vêraf gebied soos 
die spoor van 'n snel bewegende en baie warm asteroid wees, of dalk multi-hop 
sporadiese E oor die Atlantiese oseaan? Kan enigiemand dalk hierdie misterieuse 
sein verklaar? Enigiemand met inligting kan dit aan Mike Bosch stuur, sy e- 
posadres is mcbosch@webafrica.org.za. 


KOMPETISIENUUS 


Die doel van die SARL Digitale kompetisie is om soveel moontlik kontakte tussen 
radioamateurs in Suider-Afrika te maak met PSK31 en RTD. Die kompetisie 
is oop vir alle radioamateurs in Suider-Afrika. Die kompetisie is op die lug 
van 13:00 UTC tot 16:00 UTC op Sondag 24 Februarie. Aktiwiteit vind plaas 
op 80 meter (3 580 tot 3 600 kHz); 40 meter (7 040 tot 7 060 kHz) en 20 
meter (14 070 tot 14 099 kHz) en `n stasie kan twee keer gekontak word op 
elke band, een keer op RTD en een keer op PSK31. `n RST-verslag plus `n 
opeenvolgende reeksnommer wat by 001 begin word uitgeruil. Kontakte met 
stasies gelys in Algemene Reël 1.b tel 3 punte. Kontakte met stasies wat nie 
in Algemene Reël 1.b gelys is nie tel 1 punt. Lees die kompetisiereëls vir die 


bandvermenigvuldigers en telling. Logs moet ingedien word binne 7 dae na die 
kompetisie aan contest@sarl.org.za. 


Die SARL Hamnet 40 m gesimuleerde noodkompetise is oop vir alle radioama- 
teurs in Suid-Afrika, Namibië, Botswana, Zimbabwe, Swaziland, Mosambiek, 
Lesotho, Marioneiland en Suid-Afrikaanse Antarktika. Slegs kontakte met hi- 
erdie gebiede sal tel. Die kompetisie sal op die lug wees van 12:00 tot 14:00 UTC 
op Sondag 3 Maart met foonaktiwiteit in die bandgedeeltes 7 063 tot 7 100 kHz 
en 7 130 tot 7 200 kHz. Deelname kan wees as `n enkeloperateur stilstaande 
mobiel, 'n enkeloperateur draagbare, 'n multi-operateur draagbare of 'n enkel- 
operateur basisstasie. 'n Seinverslag gevolg deur `n driesyfer getal bepaal deur 
die klas van deelname word uitgeruil. Lees die wedstrydreëls vir besonderhede 
oor antennas, krag, die uitruiling en telling. Logs moet ingedien word teen 11 
Maart aan Hamnet Oos-Kaap, Al Akers, ZS2U, Clarencestraat 53, Westering, 
Port Elizabeth, 6025 of per e-pos aan contest@peham.co.za. 


NUWE KLUBKOMITEE 


Die volgende lede is verkies tot die komitee van die Suid-Kaap Amateurradio 
klub tydens die AJV wat op 16 Februarie 2013 in Glentana gehou is: . Voor- 
sitter: Hans Potgieter ZS1ALJ Visevoorsitter: Sharon Malcolm ZS1SLM Sekre- 
taris/tesourier Abe Zwiegelaar ZS17S Lid: Eddie Pieterse ZRIDEP 


Dank aan die uittredende komiteelede en sterkte aan die nuwes. 
HF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag tot baie laag gaan wees. Sonvlek 1 678 is besig om uit die aarde se gesigsveld 
te roteer maar daar is steeds 'n kans vir fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 46. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 24 Februarie Dit is vandag, SARL Digitale kom- 
petisie 13:00 UTC tot 16:00 UTC. 03 Maart SARL Hamnet 40 m gesimuleerde 
noodkompetisie 12:00 tot 14:00 UTC. 03 Maart Logstate vir SARL Digitale 
kompetisie moet in wees na contest@sarl.org.za. 11 Maart - Logstate vir SARL 
Hamnet 40 m gesimuleerde noodkompetisie moet in wees na Hamnet Oos-Kaap, 
A1 Akers, ZS2U, Clarencestraat 53, Westering, Port Elizabeth, 6025 of per e-pos 
aan contest@peham.co.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 


- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, saamgestel 
en geredigeer deur George Honiball, ZS6NE, met vertalings deur Louis Kirstein, 
ZSILK. 


Dankie dat u geluister het, 73. 
/EX 


